BLAND บวกต่อ! “โนมูระฯ” เคาะเป้า 2.86 บาท ชี้ราคายัง “Undervalued” ชูยีลด์เฉียด 6%
BLAND บวกต่อ! “โนมูระฯ” เคาะเป้า 2.86 บาท ชี้ราคายัง “Undervalued” ชูยีลด์เฉียด 6%
BLAND บวกต่อ! “โนมูระฯ” เคาะเป้า 2.86 บาท ชี้ราคายัง “Undervalued” ชูยีลด์เฉียด 6%
31 พ.ค. 2562

ผู้สื่อข่าวรายงานว่า ราคาหุ้นบริษัท บางกอกแลนด์ จำกัด (มหาชน) หรือ BLAND ล่าสุด ณ เวลา 11.18 น. อยู่ที่ระดับ  1.57 บาท ปรับตัวขึ้น 0.03 บาท หรือ 1.95% ด้วยมูลค่าซื้อขาย 30.71  ล้านบาท

ด้าน บล.โนมูระ พัฒนสิน ระบุในบทวิเคราะห์ฯแนะ “ซื้อ” หุ้นบมจ.บางกอกแลนด์ (BLAND) ให้ราคาเป้าหมาย 2.86 บาท ประกาศจ่ายปันผล 0.09 บาท/หุ้น (Yield 5.8%) กำไรไตรมาส 4 ปี 61/62 เป็นจุดสูงสุดของปีที่ 1.2 พันล้านบาท (เพิ่มขึ้น 244% จากปีก่อน, เพิ่มขึ้น 339% จากไตรมาสก่อน) จากทั้งการดำเนินงานปกติ และกำไรจากการ Revalued ที่ดิน พร้อมกับ ประกาศจ่ายปันผล 0.09 บาท/หุ้น (Yield 5.8%, ขึ้น XD 2 ส.ค.) โดยราคายัง Undervalued สินทรัพย์ที่มีในมือ (มูลค่าที่ถือใน IMPACT และที่ดินในเมืองทอง)
สำหรับ มุมมองในปี 2563-2564 ภาพระยะกลางยังอยู่ในจุดที่พัฒนาต่อยอดที่ดินในเมืองทอง พร้อมกับฐานะการเงินที่ดี โดยยังมีที่ดิน (ศรีนครินทร์) รอการโอนในปีนีปีสุดท้ายเหลืออยู่ราว 4.4 พันล้านบาท เงินที่ได้เพียงพอต่อการพัฒนาในเมืองทองซึ่งมีโครงการต่อเนื่องจะช่วยเพิ่ม Recurring income โดยปัจจุบันยังมีโครงการ Cosmo Bazarr II (ศูนย์การค้าขนาดเล็ก พร้อมโรงภาพยนต์ขนาด 5 โรง) คาดเสร็จปลายปีนี้ และขยายเพิ่มศูนย์เอาท์เล็ต สแควร์ เฟส 5 (ขนาด 3100 ตร.ม.) ขณะที่ การพัฒนาโครงการใหญ่ ๆ ในพื้นที่ เชื่อว่าจะต้องรอความชัดเจนรถไฟฟ้า 2 สถานีต่อขยายเข้าเมืองทองก่อน โดยกระบวนการอยู่ระหว่างเตรียมยื่นบอร์ด PPP และเข้าครม.รัฐบาลชุดใหม่
 
 